b'\n_START_ARTICLE_\nPetroglif\n_START_PARAGRAPH_\nPetroglifi su piktogrami i logogrami uklesani u kamene stijene. Uglavnom se ve\xc5\xbeu za prapovijesne kulture, a rije\xc4\x8d dolazi iz francuskog izraza p\xc3\xa9troglyphe, koji je izveden iz gr\xc4\x8dkih rije\xc4\x8di petros ("kamen") i glyphein ("urezivati, klesati")._NEWLINE_Najstariji petroglifi datiraju u kasni paleolit i rani mezolit, oko 10.000 - 8.000 pr. Kr., a najvi\xc5\xa1e ih je nastalo tijekom neolita. Oko 7.000. pr. Kr. po\xc4\x8deli su se pojavljivati i prvi pismeni znakovi u obliku piktograma i ideograma._NEWLINE_Mogu se prona\xc4\x87i \xc5\xa1irom svijeta, osim na Antarktiku, a najve\xc4\x87a koncentracija im je u zapadnoj Europi, Skandinaviji, dijelovima Afrike, Sibiru, jugozapadnoj Sjevernoj Americi i Australiji.'